ਨਾਜੀ ਅਲ-ਅਲੀ
ਨਾਜੀ ਸਲੀਮ ਹੁਸੈਨ ਅਲ-ਅਲੀ (Arabic: ناجي سليم العلي Nājī Salīm al-‘Alī; ਜਨਮ c. 1938 – 29 ਅਗਸਤ 1987) ਇੱਕ ਫਲਸਤੀਨੀ ਕਾਰਟੂਨਿਸਟ ਸੀ, ਜਿਸ ਨੂੰ ਆਪਣੇ ਕੰਮਾਂ ਵਿੱਚ ਅਰਬ ਰਾਜ ਅਤੇ ਇਜ਼ਰਾਈਲ ਦੀ ਰਾਜਨੀਤਕ ਆਲੋਚਨਾ  ਕਰਕੇ ਜਾਣਿਆ ਜਾਂਦਾ ਹੈ। ਉਸ ਦਾ ਜ਼ਿਕਰ ਮਹਾਨ ਫਲਸਤੀਨੀ ਕਾਰਟੂਨਿਸਟ ਅਤੇ ਜਾਣੇ-ਪਛਾਣੇ ਅਰਬ ਕਾਰਟੂਨਿਸਟ ਦੇ ਤੌਰ 'ਤੇ ਹੁੰਦਾ ਹੈ। ਉਸ ਨੇ ਲਗਭਗ 40,000 ਕਾਰਟੂਨ ਬਣਾਏ ਜਿਹਨਾਂ ਵਿੱਚ ਆਮ ਤੌਰ 'ਤੇ ਫਲਸਤੀਨੀ ਅਤੇ ਅਰਬ ਜਨਤਾ ਦੀ ਰਾਇ ਦੀ ਤਰਜਮਾਨੀ ਹੁੰਦੀ ਸੀ ਅਤੇ ਉਹਨਾਂ ਵਿੱਚ ਅਰਬ ਅਤੇ ਫਲਸਤੀਨੀ ਰਾਜਨੀਤੀ ਅਤੇ ਰਾਜਨੀਤਿਕ ਆਗੂਆਂ ਦੀ ਤਿੱਖੀ ਆਲੋਚਨਾ ਹੁੰਦੀ ਸੀ। ਉਸ ਨੂੰ ਆਪਣੇ ਪਾਤਰ ਹੰਡਾਲਾ ਦੇ ਕਰਕੇ ਜਾਣਿਆ ਜਾਂਦਾ ਹੈ।ਉਸ ਨੂੰ 22 ਜੁਲਾਈ 1987 ਨੂੰ ਲੰਡਨ ਵਿੱਚ ਇੱਕ ਕੁਵੈਤੀ ਅਖ਼ਬਾਰ ਅਲ-ਕਬਾਸ ਦੇ ਲੰਡਨ ਦਫ਼ਤਰ ਦੇ ਬਾਹਰ ਗਲੇ ਤੇ ਗੋਲੀ ਮਾਰੀ ਗਈ।ਨਾਜੀ ਅਲ-ਅਲੀ ਦੀ ਇਸ ਦੇ ਪੰਜ ਹਫਤੇ ਬਾਅਦ ਚਰਿੰਗ ਕ੍ਰੋਸ ਹਸਪਤਾਲ ਵਿੱਚ ਮੌਤ ਹੋ ਗਈ।